ཚོགས་ཆེན་གྱིས་ངོས་འཛིན་བྱས་དོན།ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན།ཏང་གི་ལས་དོན་དང་ཏང་འཛུགས་སྐྱོང་གི་གྲུབ་འབྲས་ཐོབ་པའི་ཉམས་མྱོང་ཕྱོགས་སྡོམ་དང་བསྡུ་ལེན་བྱས་པ་དང་འབྲེལ་སྤྱིའི་རྩ་འཛིན་གྱི་ཆ་ཤས་ལ་བཟོ་བཅོས་རྒྱག་པ་དང་མཐུད་ཐུབ་པ་བྱ་རྒྱུ་དེ་ཏང་གི་སྒྲིག་ཡིག་ནང་གི་སྲོལ་ཡིག་ཁག་གཅིག་ལ་བཟོ་བཅོས་འོས་འཚམ་རྒྱག་པའི་དགོས་པ་ཧ་ཅང་ཆེན་པོ་ཡོད།ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་སློབ་སྦྱོང་ནན་ཏན་བྱེད་པ་དང་།ཏང་གི་ཆབ་སྲིད་སྒྲིག་ཁྲིམས་དང་ཆབ་སྲིད་སྒྲིག་ལམ་ལ་རང་འགུལ་ངང་བརྩི་སྲུང་ཞུ་བ།ཏང་གི་རྩ་དོན་ལས་འགལ་བའི་གཏམ་སྤྱོད་དམར་རྗེན་དུ་འདོན་པ་དང་ཡོ་བསྲང་བྱེད་ཕོད་པ།སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་ལག་ལེན་ལ་སྣེ་ཁྲིད།ཀྲུང་ཧྭ་མི་རིགས་ཀྱི་སྲོལ་རྒྱུན་སྤྱོད་བཟང་དར་སྤེལ་གཏོང་བ་བཅས་ནི་རྒྱ་ཆེའི་ཏང་ཡོན་གྱིས་སྒྲུབ་དགོས་ངེས་ཀྱི་འོས་འགན་ཡིན།ཆབ་སྲིད་ཀྱི་ཚད་གཞི་ཨང་དང་པོར་འཇོག་རྒྱུ་ནི་ཏང་ཡོན་འཕེལ་རྒྱས་གཏོང་བར་ངེས་པར་དུ་མཐའ་འཁྱོངས་བྱེད་དགོས་པའི་རྩ་དོན་གལ་ཆེན་ཡིན།སྐོར་གཟིགས་ཚང་མར་ཁྱབ་པ་བྱེད་པ་དང་ཀྲུང་དབྱང་ཚན་པར་སྐོར་གཟིགས་དང་གྲོང་ཁྱེར་དང་རྫོང་ལ་སྐོར་བཤེར་བྱེད་པ་ནི་སྐོར་གཟིགས་ལས་དོན་གྱི་ལག་ལེན་ལས་བྱུང་བའི་ཉམས་མྱོང་ཕྱོགས་སྡོམ་བྱས་པ་ཞིག་ཡིན་པས་ངེས་པར་དུ་མཐའ་འཁྱོངས་དང་འཕེལ་རྒྱས་གཏོང་དགོས།ཀྲུང་དབྱང་དམག་དོན་ཨུ་ལྷན་གྱིས་ལག་ལེན་བསྟར་བའི་ཀྲུའུ་ཞིའི་འགན་འཁུར་ལམ་ལུགས་ཁ་གསལ་བཟོས་པ་དང་ཀྲུང་དབྱང་དམག་དོན་ཨུ་ལྷན་གྱིས་དམག་དཔུང་ཁྲོད་ཀྱི་ཏང་གི་ལས་དོན་དང་ཆབ་སྲིད་ལས་དོན་ལ་འགན་ཁུར་བ་ཁ་གསལ་བཟོས་པ་དེ་ལས་དམག་དཔུང་སྒྱུར་བཅོས་བྱས་རྗེས་ཀྱི་ཀྲུང་དབྱང་དམག་ཨུད་ཀྱིས་ཏང་དོ་དམ་དང་ཏང་བཅོས་སྐྱོང་གི་འགན་འཁྲི་ཁུར་བའི་དངོས་ཡོད་ཀྱི་དགོས་མཁོ་མཚོན་ཡོད།ཏང་གི་སྤྱི་ཁྱབ་ཀྲི་པུའུ་ཨུ་ཡོན་ལྷན་ཁང་དང་ཀྲི་པུའུ་ཨུ་ཡོན་ལྷན་ཁང་གི་སྐབས་རེའི་འགན་ཡུན་དུས་ཚད་ལེགས་སྒྲིག་བྱས་པ་དང་།སློབ་སྦྱོང་གཉིས་དང་ཚད་ལོན་གཅིགགི་སློབ་སྦྱོང་སློབ་གསོ་རྒྱུན་རྣམ་ཅན་དང་ལམ་ལུགས་ཅན་དུ་འགྱུར་རྒྱུར་སྐུལ་འདེད་བཏང་བ།གཞུང་ཁོངས་ཁེ་ལས་ཀྱི་ཏང་རྩ་འཛུགས་ཀྱི་གནས་བབ་དང་ནུས་པ་ཁ་གསལ་བཟོས་པ།སྤྱི་ཚོགས་རྩ་འཛུགས་ཁྲོད་ཏང་གི་གཞི་རིམ་རྩ་འཛུགས་ཀྱི་ནུས་པ་ངེས་གནས་དང་འགན་འཁྲི་ལས་འགན་མང་དུ་བཏང་བ།རིམ་ཁག་ཏང་དང་རྒྱལ་ཁབ་ཀྱི་ལས་ཁུངས་ཁྲོད་ཏང་གི་གཞི་རིམ་རྩ་འཛུགས་ཀྱི་འགན་འཁྲི་ཁ་གསལ་བཟོས་པ།ཏང་ཀྲི་པུའི་གནས་བབ་དང་ནུས་པ་ཁ་གསལ་བཟོས་པ།ལས་བྱེད་པའི་འདེམས་བསྐོའི་ཆ་རྐྱེན་དང་བླང་བྱ་འཐུས་སྒོ་ཚང་དུ་བཏང་བ།ཏང་གི་སྒྲིག་ཁྲིམས་དང་ཏང་གི་སྒྲིག་ཁྲིམས་ཞིབ་བཤེར་ལས་ཁུངས་ཀྱི་འབྲེལ་ཡོད་ནང་དོན་ཁག་གཅིག་ལེགས་སྒྲིག་བྱས་པ་སོགས་ནི་ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན།ཏང་གི་ལས་དོན་དང་ཏང་འཛུགས་སྐྱོང་གི་གྲུབ་འབྲས་གཅིག་བསྡུས་ཐོག་མངོན་པ་ཞིག་ཡིན།ནང་དོན་དེ་དག་ཏང་གི་སྒྲིག་ཡིག་ནང་འགོད་རྒྱུ་ཡིན་པ་དེ་ཏང་ཡོངས་ཀྱིས་ཏང་གི་མཛུབ་ཁྲིད་དགོངས་པ་དུས་བསྟུན་འཕེལ་རྒྱས་ཡོང་ཐུབ་པ་དང་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པས་བསམ་བློར་དྲག་ཆས་སྤྲོས་པ་དང་།ལག་ལེན་ལ་མཛུབ་ཁྲིད།ལས་དོན་ལ་སྐུལ་འདེད་གཏོང་བ་བཅས་ལ་ཕན་པ་ཡོད་ལ།གཞི་རིམ་ཏང་རྩ་འཛུགས་ཀྱི་ཆབ་སྲིད་ཀྱི་ནུས་པ་ཆེ་རུ་བཏང་ནས་ཕྱོགས་ཡོངས་ནས་ཏང་ནན་པོས་སྐྱོང་རྒྱུ་གཏིང་ཟབ་ཀྱི་ཕྱོགས་སུ་འཕེལ་རྒྱས་འགྲོ་བར་སྐུལ་འདེད་གཏོང་བར་ཡང་ཕན་པ་ཡོད།